Source: http://docplayer.hu/3874497-Elfogadva-a-2012-oktober-30-an-megtartott-taggyulesen.html
Timestamp: 2018-03-20 18:04:23
Document Index: 10991484

Matched Legal Cases: ['bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Elfogadva a október 30-án megtartott taggyűlésen - PDF
Elfogadva a október 30-án megtartott taggyűlésen
Download "Elfogadva a 2012. október 30-án megtartott taggyűlésen"
1 A módosításokkal egységes szerkezetbe foglalt Magyar Anyagvizsgálók Egyesületének Alapszabálya az egyesülési jogról szóló évi CLXXV. törvény alapján Elfogadva a október 30-án megtartott taggyűlésen 1. Az Egyesület neve: Rövidített neve: MAE 2. Az Egyesület székhelye: 1211 Budapest, Varrógépgyár u Az Egyesület törvényességi felügyeleti szerve: Fővárosi Főügyészség 3. Az Egyesület célja: Az Egyesület létrehozatalának az a célja, hogy tagjai szakmai és érdekképviseleti tevékenységét összefogja a következő területeken: Az 1897-ben alapított és a II. Világháború végén megszűnt Magyar Anyagvizsgálók Egyesületének hagyomány ápolása érdekegyeztetés, érdekvédelem, szakmai információs tevékenység, szakmai közreműködés szabványosításban, szakmai képzések szervezése, lebonyolítása, a szakmai kultúra javítása, a vizsgálószemélyzet képzésének és tanúsításának magasabb szakmai színvonala érdekében kifejtett tevékenység, szakmai képviselet nemzetközi szakmai szervezetekben. Az Egyesület, a fenti céljai elérése érdekében összegyűjti és összehangolja tagjai véleményét, a tagságot érintő szakmai és egyéb kérdésekben, közvetíti a tagság megfogalmazott és összehangolt véleményét a döntéshozóknak, dolgozik az anyagvizsgálók kedvezőbb szakmai, jogi és gazdasági környezetének, jogi szabályozásának megteremtése, valamint a speciális szakmai igények érvényre juttatása érdekében, segítséget nyújt a tagoknál folyó szakmai munka fejlesztéséhez a nemzetközi tapasztalatok, az új eredmények elterjesztésében, átvételében, jártassági vizsgálatokat szervez, szakmai konferenciákat, bemutatókat és tanfolyamokat szervez, írott szakanyagokat ad ki, képviseli az anyagvizsgálók érdekeit a hazai és külföldi társszervezeteknél. - 1 / 9 -
2 4. Az Egyesület tagsága Az Egyesületnek egyaránt lehetnek természetes és jogi személyek a tagjai. Az Egyesületnek csak az a természetes személy lehet a tagja, aki betöltötte a 18. életévét, polgárjogi cselekvőképessége nem korlátozott, továbbá a MAE céljaival egyetért és a jelen Alapszabályt magára nézve, kötelezőnek elfogadja. Az Egyesületnek csak azok a Magyarországon bejegyzett jogi személyek lehetnek a tagjai, akik a MAE céljaival egyetértenek és a jelen Alapszabályt magukra nézve, kötelezőnek elfogadják. 5. A tagok jogai és kötelességei, a tagsági viszony 5.1. A tagok jogai A tagok, jogi személyek esetében meghatalmazott képviselőik jogosultak arra, hogy részt vegyenek az Egyesület tevékenységében és rendezvényein, részt vegyenek az Egyesület Taggyűlésén, részt vegyenek az Egyesület Elnökségének, valamint a Számvizsgáló Bizottság tagjainak és a Szakmai Etikai Bizottság, azaz az Egyesület tisztségviselőinek megválasztásában, részt vegyenek a taggyűlési határozatok meghozatalában, tisztségre válasszák őket, részt vegyenek az egyesületi bizottságok és más szervek munkájában, véleményt nyilváníthassanak, javaslatot tehessenek az Egyesületet érintő bármely kérdésben, az Egyesület jogszabályba vagy Alapszabályba ütköző határozatainak a megsemmisítését kezdeményezzék az Egyesület felügyeleti szervénél, igénybe vegyék az Egyesület által nyújtott szolgáltatásokat, a szakmai érdekképviseletet, gazdasági tevékenységük során jelezhessék azt, hogy tagjai az Egyesületnek, de csak azon személyek és szervezetek hivatkozhatnak az Egyesületre, mint támogatóra, akik a Szakmai Etikai Kódexben foglaltaknak eleget tesznek A tagok kötelességei A tagok kötelesek az Alapszabályt betartani, az Alapszabályban megfogalmazott célok megvalósítását elősegíteni, a Szakmai Etikai Kódexet betartani, elfogadni és tevékenységük során figyelembe venni az Egyesület illetékes szervei (Taggyűlés, Elnök, Elnökség) által hozott döntéseket, fizetni a Taggyűlés által megállapított mértékű tagdíjat, A tagok nem veszélyeztethetik az Egyesület céljainak megvalósulását. - 2 / 9 -
3 5.3. A tagsági viszony keletkezése és megszűnése: A tagsági viszony belépéssel keletkezik. Az Egyesületbe való belépési szándékot az Elnökség bejegyzi és a tag ettől az időtől tagként vehet részt az Egyesület munkájában. A tagsági viszony megszűnik a természetes személy elhalálozásával, kilépésével, a jogi személy megszűnésével, kilépésével, vagy a tag kizárásával. A tagok az Elnökhöz vagy az Elnökséghez intézett írásbeli bejelentéssel bármikor kiléphetnek az Egyesületből. A kilépő, vagy kizárt tag, sem a befizetett tagdíj visszatérítésére, sem a gazdasági tevékenységből keletkezett vagyonból rá eső rész kifizetésére nem tarthat igényt. A Taggyűlés, az Elnökség javaslata alapján, kizárhatja azt a tagot, aki nem teljesíti az Alapszabályban foglalt kötelezettségeit, olyan magatartást tanúsít, amely az Egyesület tekintélyét, szakmai hírnevét jelentősen csorbítja, vagy veszélyezteti (lásd a részletes szabályokat is tartalmazó Szakmai Etikai Kódexben lefektetett viselkedési normákat). 6. Az Egyesület szervezete Az Egyesület szervei a következők: Taggyűlés, Elnökség, Számvizsgáló Bizottság, Szakmai Etikai Bizottság, Szakmai bizottság(ok) Taggyűlés Az Egyesület legfőbb szerve a Taggyűlés. A Taggyűlés a tagok összessége. A Taggyűlést szükség szerint, de évente legalább egyszer össze kell hívni. A Taggyűlést az Egyesület elnöke hívja össze a Taggyűlési munka érdekében. Az Egyesület elnökének a Taggyűlést össze kell hívnia akkor is, ha a bíróság elrendeli, a tagok egytizede, a cél és ok megjelölése mellett, vagy a felügyeleti szerv, írásban indítványozza. - 3 / 9 -
4 A Taggyűlés kizárólagos jogkörébe tartozik: az Egyesület megalakulásának, feloszlatásának, szétválásának valamint más szervezettel való egyesülésesének kimondása, az Alapszabály, a Szervezeti és Működési Szabályzat, valamint a Szakma Etikai Kódex elfogadása, módosítása, a tisztségviselők, úgymint az Elnökség, a Számvizsgáló Bizottság és a Szakmai Etikai Bizottság tagjainak megválasztása, az Egyesület évenkénti költségvetésének jóváhagyása, az Elnökség, a Számvizsgáló Bizottság és a Szakmai Etikai Bizottság évenkénti beszámoltatása, évi munkájuk elfogadása, a tagsági díj évenkénti megállapítása. A Taggyűlés akkor határozatképes, ha a tagok több mint fele (50% plusz egy fő) jelen van. Határozatképtelenség esetén megismételt Taggyűlést kell tartani. A megismételt Taggyűlés legkorábban a határozatképtelen ülést követően, későbbi időpontra hívható össze. Ez a megismételt Taggyűlés, az eredeti napirendben szereplő kérdések tekintetében és a megjelentek számára tekintet nélkül, határozatképes. A Taggyűlés határozatait nyílt szavazással általában egyszerű szótöbbséggel hozza. Szavazategyenlőség esetén a Taggyűlés elnökének szavazata dönt. Az Egyesület tisztségviselőit a Taggyűlés titkos szavazással, egyszerű többséggel, azaz több mint 50%-os aránnyal választja. Több fordulós választás esetén a második fordulóban a legtöbb szavazatot kapottak kerülnek megválasztásra. A tisztségviselők megválasztásának és jelölésének eljárási szabályait a Szervezeti és Működési Szabályzat tartalmazza Kétharmados többség szükséges az Egyesület más szervezettel való egyesüléséhez, megszüntetéséhez, szétválásához Alapszabályának az elfogadásához, illetve módosításához Elnökség Az Elnökség 7 főből áll: Elnök, Alelnök, elnökségi tagok. Az Elnökség tagjait a Taggyűlés választja meg a következő módon: Az Elnökség tagjait a Taggyűlés első alkalommal két évre választja meg, úgy hogy először az Elnök, majd az Elnökség többi tagjának a megválasztása történik. A megválasztott elnökségi tagok - megválasztásukat követően - Alelnököt választanak maguk közül. Az Elnökség tagjainak újraválasztása nincs korlátozva. - 4 / 9 -
5 Az Elnök képviseli az Egyesületet a hatóságokkal, a jogi, illetve a természetes személyekkel történő tárgyalásokon, ügyintézéseken, összehívja a Taggyűlést, az éves ülésterv alapján rendszeresen összehívja az Egyesület Elnökségét, vezeti és szervezi az Elnökség munkáját, irányítja és ellenőrzi az Egyesület tevékenységét, munkáltatói jogkört gyakorol az Egyesület alkalmazottai tekintetében, a jogszabályokban meghatározott feltételek szerint, intézkedik, dönt a Taggyűlés, vagy az Elnökség által hatáskörébe utalt ügyekben, tevékenységét a taggyűlési és elnökségi határozatok alapján szervezi, egy személyben jegyzi az Egyesületet. Az Alelnök Helyettesíti az Elnököt annak távollétében, vagy meghatározott időtartamra szóló írásos megbízása alapján és ezen időszak alatt az elnöki jogköröket gyakorolja. Az Elnökség tagjai Rendszeresen és tevékenyen részt vesznek: az Egyesület feladatainak meghatározásában és megvalósításában, a határozatok elkészítésében és meghozatalában, a Taggyűlés és az Elnökség határozatainak, valamint a felügyeleti szerv utasításainak végrehajtásában, illetve végrehajtásának ellenőrzésében. Az Egyesület Elnökségének feladata és hatásköre Az Elnökség tagjai jogosultak és kötelesek az Egyesületet érintő körülményeket figyelemmel kísérni, azokkal kapcsolatban javaslataikat, észrevételeiket az Elnökség elé terjeszteni. Az Elnökség minden tagja felelős a gazdasági, pénzügyi és egyéb kérdésekben hozott elnökségi határozatokért, kivéve, ha valamelyik elnökségi tag ellenvéleményét írásban is kinyilvánította. Két Taggyűlés között az Elnökség vezeti az Egyesület munkáját. Az Elnökség munkájáról évente legalább egyszer köteles beszámolni a Taggyűlésnek. Az Elnökség kiemelt feladata: az Egyesület tevékenységének irányítása, az éves program, a munka- és ülésterv kidolgozása, az Egyesület eredményes működéséhez szükséges feltételek megteremtése, a Taggyűlések előkészítése, az Egyesület költségvetésének a kidolgozása, a szakmai bizottságok létrehozása és azok működtetése, - 5 / 9 -
6 további, az Egyesület eredményességéhez szükséges bizottság(ok) létrehozása és működtetése. 6.3 Számvizsgáló Bizottság A Számvizsgáló Bizottság három főből áll: Elnökből és 2 tagból. A Számvizsgáló Bizottság tagjait a Taggyűlés választja meg első alkalommal két évre. Újraválasztásuk nincs korlátozva. A megválasztott tagok megválasztásukat követően elnököt választanak maguk közül. A Számvizsgáló Bizottság feladata: az Egyesület pénzügyi és gazdasági tevékenysége jogszabályok szerinti végzésének vizsgálata, ellenőrzése, a gazdasági és pénzügyi rendelkezések betartásának ellenőrzése. A Számvizsgáló Bizottság tevékenységéért a Taggyűlésnek felelős, annak tartozik beszámolási kötelezettséggel. A Számvizsgáló Bizottságnak nem lehet tagja az, aki az Egyesület Elnökségének is tagja, az Egyesület alkalmazásában áll, vagy az Egyesületben gazdasági tevékenységet lát el. A Számvizsgáló Bizottság tagjainak megválasztásakor különös figyelmet kell fordítani más összeférhetetlenségi helyzetek kiküszöbölésére is (pl.: a Számvizsgáló Bizottságnak nem lehet tagja az Elnökség tagjának a közeli hozzátartozója, stb.). A Számvizsgáló Bizottság észrevételeiről, javaslatairól tájékoztatja a Egyesület Elnökségét, a Taggyűlést (rendkívüli Taggyűlés összehívását kezdeményezheti) és - szükség esetén - a felügyeleti szervet Szakmai Etikai Bizottság A Szakmai Etikai Bizottság három főből áll: Elnökből és 2 tagból. A Szakmai Etikai Bizottság tagjait a Taggyűlés választja meg első alkalommal két évre. Újraválasztásuk nincs korlátozva. A megválasztott tagok megválasztásukat követően elnököt választanak maguk közül. - 6 / 9 -
7 A Szakmai Etikai Bizottság feladata: A közvetlenül hozzá vagy az Egyesület Elnökségéhez írásban beérkezett panaszok kivizsgálása. A Szakmai Etikai Kódexben lefektetett normákat megsértő személy/jogi személy MAE-ből való kizárásának kezdeményezése. A Szakmai Etikai Bizottság tevékenységéért a Taggyűlésnek felelős, annak tartozik beszámolási kötelezettséggel. A Szakmai Etikai Bizottságnak nem lehet tagja az, aki az Egyesület Elnökségének is tagja, az Egyesület alkalmazásában áll, vagy az Egyesületben gazdasági tevékenységet lát el. A Szakmai Etikai Bizottság tagjainak megválasztásakor különös figyelmet kell fordítani más összeférhetetlenségi helyzetek kiküszöbölésére is (pl.: a Szakmai Etikai Bizottságnak nem lehet tagja az Elnökség tagjának a közeli hozzátartozója stb.) A Szakmai Etikai Bizottság a hozzá beérkező panaszokról, észrevételeiről, javaslatairól tájékoztatja az Egyesület Elnökségét, a Taggyűlést (rendkívüli Taggyűlés összehívását kezdeményezheti. ) 6.5. Szakmai Bizottságok Az Elnökség meghatározott feladatok ellátására eseti vagy állandó jelleggel további bizottságokat hozhat létre. 7. Az Egyesület jogképessége Az Egyesület jogi személy, amelyet hatóságok és minden más szervezet, illetőleg természetes személyek irányában az Egyesület elnöke képvisel. Az Elnök a képviseletet - esetenként vagy az ügyek meghatározott csoportjára nézve - átruházhatja az Egyesület más tagjára. 8. Az Egyesület anyagi forrásai és gazdálkodása 8.1. Az Egyesület bevételei A tagok által fizetett tagdíj A tagdíj mindenkori éves összegét az adott tárgyévben ülésező első Taggyűlés állapítja meg. Személyek, jogi személyek, esetleg állami szervek, alapítványok, más Egyesületek anyagi támogatása az Egyesület részére. Rendezvényekből eredő bevételek. Elsődlegesen a tagok részére végzett szolgáltatási tevékenység (mint például jártassági vizsgálatok szervezése, szakmai konferenciák, bemutatók, tanfolyamok szervezése, írott szakanyagok kiadása) melyből származó bevétel teljes összegét az alapcélok megvalósítására fordítják. - 7 / 9 -
8 Vállalkozási tevékenység, amely nyereségének teljes összegét az Egyesület működtetésére és az alapcélok megvalósítására kell fordítani Az Egyesület céljai elérése érdekében végzett főtevékenységének TEÁOR 08 száma: 7112 Mérnöki tevékenység, műszaki tanácsadás 8.2. Az Egyesület kiadásai Az Egyesület kiadásai: alapcél szerinti tevékenységhez közvetlenül kapcsolódó költségek, gazdasági tevékenységhez közvetlenül kapcsolódó költségek, működési költségek (ideértve az adminisztráció költségeit és az egyéb felmerült közvetett költségeket), valamint az értékcsökkenési leírás, az előzőkbe nem sorolható egyéb költségek. Az Egyesület kiadásait az éves költségvetés alapján kell megtervezni, amelyet a Taggyűlés hagy jóvá Vagyoni felelősség. Az Egyesület vagyonával önállóan gazdálkodik, tartozásaiért saját vagyonával felel. A tagok a tagdíj megfizetésén túl az Egyesület tartozásaiért saját vagyonukkal nem felelnek. Az Egyesület megszűnése esetén, vagyonáról a megszüntető Taggyűlés rendelkezik. Amennyiben a vagyon felhasználásáról a Taggyűlés nem rendelkezett, továbbá az Egyesület feloszlatással szűnt meg, a Bíróság határozatával azt jóváhagyja, vagyona a hitelezők kielégítése után állami tulajdonba kerül és azzal a megszűnt Egyesület felügyeleti szerve rendelkezik. 9. Az Egyesület Szervezeti és Működési Szabályzata Az Egyesület működését, az Egyesület szerveinek és tisztségviselőinek részletesebb feladatait illetve működését érintő, jelen Alapszabályban részletesen nem szabályozott kérdésekről a Szervezeti és Működési Szabályzatban kell rendelkezni, amelyet a Taggyűlés fogad el. A Szervezeti és Működési Szabályzat nem állhat ellentétben az Egyesület Alapszabályával. - 8 / 9 -
9 10. Az Egyesület megszűnése Az Egyesület megszűnik, ha feloszlatását a Taggyűlés kétharmados többséggel kezdeményezi és a Bíróság ezt határozatával jóváhagyja, a Bíróság a törvényességi felügyeleti szerv intézkedésére az Egyesületet feloszlatja, más szervezettel egyesül, s ezt a feloszlatást, illetve az egyesülést a Bíróság határozatával jóváhagyja, Az Egyesület szétválását a Taggyűlés kétharmados többséggel kezdeményezi és a Bíróság ezt határozatával jóváhagyja. a Ptk. 64. (1) bekezdésében szabályozott más esetekben. 11. Az Egyesület függetlensége Az Egyesület tevékenységét független, pártatlan, semleges szervezetként végzi. Eljárásait mindennemű kereskedelmi, pénzügyi és más, döntési ráhatásoktól mentesen végzi, biztosítva, hogy az egyes érdekek összhangban legyenek, anélkül, hogy bármelyik túlsúlyba kerülne a másikkal szemben. Az Egyesület pártoktól független, azoktól támogatást nem kap. Ezen Alapszabályt az Egyesület október 30-án megtartott Taggyűlésén fogadta el. Budapest, október 30. Dr. Gillemot László Elnök Ellenjegyzem: Dr. Rónyai Ferenc ügyvéd Záradék Igazolom, hogy az Alapszabály egységes szerkezetbe foglalt szövege megfelel a létesítő okirat módosítások alapján hatályos tartalmának. Az egységes szerkezetű okirat elkészítésére az Alapszabály 5.3. és 6.2. pontjának változása adott okot. Dr. Rónyai Ferenc ügyvéd - 9 / 9 -
Magyar Anyagvizsgálók Egyesülete MAE Szervezeti és Működési 1. kiadás Hatályba léptetve: 2013. március 29 Jóváhagyta és elrendelte: Elnök 2. oldal 21 oldalból Tartalomjegyzék Tartalomjegyzék 2 1. Bevezetés